27. helmikuuta 2014 Venäjä miehitti Krimin salaisella sotilasoperaatiolla ja anasti sen Ukrainalta, josta syntyi Krimin kriisi. Venäjä muodosti sinne itselleen mieleisen hallinnon ja järjesti maaliskuussa 2014 kansanäänestyksen alueen liittämisestä Venäjään. Äänestyksessä 97 % kannatti irtautumista Ukrainasta ja liittymistä Venäjään, äänestyprosentti oli 84. Venäjä loi miehityksen jälkeen "uuden normaalin" Krimille ja vahvisti alueen kytköstä Venäjään muun muassa militarisoimalla voimakkaasti niemimaata ja rakentamalla Kertšhinsalmen sillan manner Venäjälle, jota seurasi pian Kertšhinsalmen välikohtaus 2018. Länsimaat pitivät alueliitosta laittomana ja asettivat pakotteita Venäjää vastaan, jotka ovat edelleenkin voimassa. Venäjän suhteet EU:n ja Yhdysvaltoihin heikkenivät huomattavasti, jolloin syntyi toinen kylmä sota Putinin hallituksen ulkorajoillaan harjoittaman geopolitiikan seurauksena.